เว็บไซต์เราเที่ยวด้วยกัน ประกาศจำนวนสิทธิที่พักเราเที่ยวด้วยกันเฟส 5 เต็มแล้ว
หลังรัฐบาลเปิดให้ประชาชนลงทะเบียนเพื่อขอรับสิทธิ "เราเที่ยวด้วยกัน เฟส 5" โดยสามารถเริ่มจองโรงแรมที่พักได้ ตั้งแต่วันที่ 7 มีนาคม ที่ผ่านมา  ตั้งแต่เวลา 06.00 - 23.00 น. ล่าสุด เว็บไซต์เราเที่ยวด้วยกัน.com ประกาศว่า จำนวนสิทธิที่พักเหลือ 0 สิทธิ ซึ่งโครงการนี้ รัฐบาลจัดขึ้นเพื่อกระตุ้นการใช้จ่ายภาคประชาชน ผ่านการท่องเที่ยวภายในประเทศ ช่วยเพิ่มสภาพคล่องให้ผู้ประกอบการธุรกิจโรงแรมและธุรกิจที่เกี่ยวเนื่องสำหรับผู้ที่จองสิทธิสำเร็จ สามารถเริ่มใช้สิทธิได้ตั้งแต่วันนี้(10มี.ค.66) จนถึงวันที่ 30 เมษายน นี้ โดยจะต้องติดต่อจองที่พักกับผู้ประกอบการโดยตรงอย่างน้อย 3 วันล่วงหน้าก่อนวันเข้าพัก และชำระค่าที่พักร้อยละ60 ผ่านช่องทาง G Wallet บนแอพพลิเคชันเป๋าตัง ซึ่งกำหนดให้เป็นการเดินทางข้ามจังหวัดได้ทั่วประเทศ ยกเว้นจังหวัดที่มีภูมิลำเนาเดียวกันกับบัตรประชาชนของผู้ใช้สิทธิทั้งนี้ ระบบจะเปิดให้จองที่พักได้จนถึงวันที่ 26 เมษายนนี้ สามารถเช็คอินเข้าพักวันสุดท้ายได้วันที่ 29 เมษายน และต้องเช็คเอาท์ออกจากที่พักภายในวันที่ 30 เมษายน โดยถือเป็นวันสิ้นสุดของโครงการ